સુરતમાં શું થયું તેની વાત કરીએ. સુરતમાં ધારાસભ્યો, સાંસદો, વકીલો, ડોક્ટરો, સીએ, મોટા વેપારીઓ એમ અનેક જાણીતા લોકોના ૧૬,૭૮૭ રેશન કાર્ડ બની ગયા હતા. આમાંથી કોઈ ખરેખર સસ્તા અનાજની દુકાને જઈને સામગ્રી લેતા નહોતા. એક જમાનામાં પૈસાપાત્ર વ્યક્તિએ પણ રેશન કાર્ડ ઓળખ માટે કઢાવવું પડતું. તે પરિસ્થિતિ દૂર કરવા સરકારે દાયકાઓ સુધી મથામણ કરી અને ઓળખ માટે આધાર કાર્ડ કાઢ્યું, પણ એ જ આધાર કાર્ડમાં ગોલમાલ કરીને રેશનકાર્ડ નકલી બની જ ગયા.